FRAN PES STORI
Laip i Kamap Olsem Wanem?
Bai yu makim wanem bekim?
LAIP I KAMAP LONG ROT BILONG ․․․․․.
EVOLUSEN
KRIETA
SAMPELA man inap tok ol man i bilip long saiens bai makim “evolusen” na ol man bilong lotu bai makim “krieta.”
Tasol dispela tingting i no stret.
Wanpela profesa bilong baioloji long McMaster University long Kanada, em Rama Singh i tok: “Ol bikman bilong lotu na planti man i gat bikpela save i no wanbel long dispela bilip bilong evolusen.”
Tingim Gerard, em wanpela profesa bilong mekim wok painimaut long ol binatang. Em i stori long save em i kisim long bilip bilong evolusen taim em i stap long kolis. Em i tok: “Long taim bilong eksem, mi save raitim ol tok em ol tisa bilong mi bai wanbel long en, tasol mi no bilip long evolusen.”
Bilong wanem sampela saientis i no bilip olsem ol samting i gat laip i kamap long rot bilong evolusen? Bilong bekim dispela askim, yumi ken skelim tupela askim em planti saveman i hatwok long save gut long en. (1) Laip i kamap olsem wanem? na (2) Laip i kamap long rot bilong evolusen?
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn